 Zekaraya 13  Nụbọchị ahụ, a ga-egwuru ụlọ Devid na ndị bi na Jeruselem olulu mmiri iji sachapụ ha mmehie na ihe na-asọ oyi.Ọ ga-erukwa nụbọchị ahụ, ka Jehova nke ụsụụ ndị agha kwuru, na m ga-ebipụ aha arụsị niile nala ha, a gaghịkwa echeta ha ọzọ; m ga-emekwa ka ndị amụma na ike ndị mmụọ ọjọọ si nala a pụọ.Ọ ga-erukwa na ọ bụrụ na mmadụ ebuo amụma ọzọ, nna ya na nne ya, bụ ndị mụrụ ya, ga-asị ya, Ị gaghị adị ndụ, nihi na i kwuwo okwu ụgha naha Jehova. Nna ya na nne ya, bụ ndị mụrụ ya, ga-ama ya ube nihi amụma o buru.Ọ ga-erukwa nụbọchị ahụ na ihere ga-eme ndị amụma, ihere ga-eme onye nke ọ bụla nihi ọhụụ ọ hụrụ mgbe ọ na-ebu amụma; ha agaghịkwa eyi uwe ndị amụma e ji ajị anụ mee iji na-aghọgbu ndị mmadụ.Onye nke ọ bụla nime ha ga-asị, Abụghị m onye amụma. Abụ m onye na-akọ ubi, nihi na mmadụ goro m ọrụ kemgbe m bụ nwa okorobịa.Mmadụ ga-ajụkwa ya, sị, Gịnị bụkwanụ ọnyá a niile dị gị nahụ? Ọ ga-azakwa ya, sị, Ọ bụ ahụ e merụrụ m nụlọ ndị hụrụ m nanya nke ukwuu.Mma agha, teta bịakwasị onye ọzụzụ atụrụ m, bịakwasị ọbụna nwoke gbasiri ike nke bụ enyi m, ka Jehova nke ụsụụ ndị agha kwuru. Gbuo onye ọzụzụ atụrụ, ka ìgwè atụrụ ya wee gbasasịa; m ga-eme ka aka m dịnyere ndị na-abaghị nihe.Nke a bụ ihe Jehova kwuru, Ọ ga-erukwa na a ga-ebipụ ụzọ abụọ nime ụzọ atọ nke ndị bi nala a dum, ha ga-ekubikwa ume; ma a ga-ahapụ otu ụzọ nụzọ atọ ka ha fọdụ nime ya.M ga-etinye otu ụzọ nụzọ atọ ahụ nọkụ; m ga-anụcha ha dị ka e si anụcha ọlaọcha, nwaleekwa ha dị ka e si anwale ọlaedo. Ma, ha ga-akpọku aha m, m ga-azakwa ha. M ga-asị, Ha bụ ndị m, ha onwe ha ga-asịkwa, Jehova bụ Chineke anyị. 